**О Б Щ И Н А И С К Ъ Р**

**УТВЪРЖДАВАМ!**

**КМЕТ:**

**/инж. Валентин Йорданов/**

**ТЕХНИЧЕСКА СПЕЦИФИКАЦИЯ**

**обект: „Ремонт ограда на ДГ «Мара Балева» гр. Искър“**

**Община Искър**

**2019 г.**

**I. Цел на настояшата обществена поръчка**

1. Обща цел на поръчката

Общата цел на настоящата поръчка е определянето на изпълнител за извършване на спешен/авариен ремонт на обект: „Ремонт ограда на ДГ «Мара Балева» гр. Искър“С изпълнението на предвидените СМР ще се постигне обновяване и подобряване на общото състояние на обекта.

1. Място и срок за изпълнение на поръчката

Мястото за изпълнение на поръчката е на ул. „Отец Паисий”№9 в гр. Искър, община Искър, област Плевен, Република България.

Срокът за изпълнение на поръчката е по предлежение на участника, но не повече от 25 (двадесет и пет) календарни дни и не по-малко от 15 (петнадесет) календарни дни.

Срокът на изпълнение започва да тече от датата на заверка на Заповедната книга и приключва със съставянето на Приемо-предавателен пронтокол за установяване годността за приемане на строежа.

**3. Прогнозната стойност на настоящата поръчка** е в размер на 11 592,60 лв. (единадесет хиляди петстотин деветдесет и два лева и шейсет стотинки) с ДДС.

1. **Описание на предмета на поръчката**.

Предмет на настоящата обществена поръчка е: „Ремонт ограда на ДГ «Мара Балева» гр. Искър“, находяща се на ул.“Отец Паисий“ №9, гр.Искър.

В двора на детската градина, на уличната регулация по ул.“Отец Паисий“ има съществуваща полуразрушена сграда, която не се използва от много години. Вследствие климатичните условия и естествено износване на същата част от сградата се е съборила в двора на детската градина.

Съгласно Заповед №73/08.03.2019г на Кмета на община Искър се налага спешно отстраняване на останките от сградата с цел запазване живота и здравето на децата и работещите в детската гадина.

След отстраняване на останките от сградата да се направи спешен ремонт на оградата на детската градина в същия участък, като новоизпълнената ограда е съобразена по вид и височина със съществуващата.

Извършването на спешните строително-ремонтни дейности ще подобри хигиенните условия в обекта. Обемът на предвидените строително - монтажни работи е изчерпателно определен по вид и количество в приложената количествена смитка.

Строително - монтажните работи следва да бъдат извършени по изготвена Количествена сметка (КС) в съответствие с настоящата Техническа спецификация и при спазване на действащото законодателство, строителните, техническите и технологични правила, нормативи и стандарти в страната, и правилата за безопасност, хигиена на труда и пожарна безопасност.

Строително-монтажните работи включват:

*Пълно и детайлно описание на конкретните видове работи по обекта на интервенция, както и съответното, необходимо количество за изпълнение на поръчката е отразено в изготвената количествена сметка, приложение към настоящата техническа спецификация.*

Предлаганите строителни продукти и материали следва да отговарят на изискванията на чл. 169а от Закона за устройство на територията и на Наредбата за съществените изисквания към строежите и оценяване съответствието на строителните продукти.

По време на изпълнение на СМР да се спазват изискванията на Наредба № 2 от 22.03.2004 год. за минималните изисквания за здравословни и безопасни условия на труд при извършване на строителни и монтажни работи. Всички работници да бъдат инструктирани от техническия ръководител на обекта, съобразно специфичните условия на работа на обекта. При изпълнение на строителните работи, работниците да носят специални сигнални жилетки с цел предпазване от злополука и нещастни случаи.

По време на изпълнението на ремонтните работи да не се засягат други комуникации и съоръжения.

ИЗПЪЛНИТЕЛЯТ, при подписване на договора за СМР, следва да представи на ВЪЗЛОЖИТЕЛЯ:

1. Заверено копие на Удостоверение за регистрация в Централния Професионален Регистър на Строителя (съгласно чл. 3 от Закона за камарата на строителите) І група - за строежи V-та категория или еквивалентен документ, издаден от компетентен орган от държавата, в която е установен.
2. Застраховка „Професионална отговорност“ за съответната категория строеж – I група, V категория, както и Застраховка „Трудова злополука”.

**ОБЩИ ИЗИСКВАНИЯ ПРИ ИЗПЪЛНЕНИЕ НА ОБЕКТА**

**III. Приложимо законодателство и документи**

При изпълнение на задълженията си по настоящата обществена поръчка ИЗПЪЛНИТЕЛЯТ следва да съблюдава спазването на изискванията на:

* Закона за обществените поръчки и подзаконовите нормативни актове по неговото прилагане;
* Закон за устройство на територията и подзаконовите нормативни актове по неговото прилагане;
* Наредба №3 от 31.07.2003год. за съставяне на актове и протоколи по време на строителството;
* Наредба №1 от 30.07.2003год. за номенклатурата на видовете строежи;
* Наредба №2 от 22.03.2004год. за минималните изисквания за здравословни и безопасни условия на труд при извършване на строителни и монтажни работи;
* ЗЗБУТ Закон за здравословни и безопасни условия на труд;

1. **Контрол на строителните работи**
2. Проверка и измерване на работите

Качеството и количеството на изпълнените строително-монтажни работи може да бъде проверявано във всеки един момент. Когато това не може да стане с помощта на ИЗПЪЛНИТЕЛЯ, се определя срок за привличане на външни специалисти. В този случай разходите са изцяло за сметка на ИЗПЪЛНИТЕЛЯ.

1. Специални предпазни мерки

По време на строителството ИЗПЪЛНИТЕЛЯТ е длъжен:

* 1. да осъществява дейността си само при наличие на всички предвидени от законодателството разрешителни документи (лицензи, сертификата и др.), издавани от упълномощените контролни органи;
  2. да извършва възложените му СМР с квалифициран и добре обучен персонал, притежаващ нужната квалификация;
  3. преди започване на работа на строителната площадка да извърши оценка на риска, която обхваща всички етапи на договореното строителство, избора на работно оборудване и параметрите на работната среда. Оценката на риска се актуализира периодично при изменения на условията, при които е направена;
  4. да осигури безопасни условия на труд при извършване на СМР, актуализирани инструкции по безопасност и здраве на труда, необходимите предпазни и информационни средства и др.;
  5. да осигури средствата за индивидуална защита на всеки работник в съответствие с нормативните изисквания. Всички работещи на строителната площадка и извършващи СМР трябва да се осигурят с работно облекло, обувки, каски, брезентови ръкавици и други необходими предпазни средства в зависимост от характера на работата.

1. **Почистване на строителната площадка**

1. Общи положения

Обхватът на работата, предмет на условията на Договора, в съответствие с тази спецификация, трябва да включва не само осигуряването на цялото оборудване и работна ръка, но и изпълнението на всички дейности, свързани с премахването и почистването на всички строителни отпадъци.

2. Безопасност при работа

ИЗПЪЛНИТЕЛЯТ трябва да осигури безопасността на работниците, както и на хората, намиращи се в съседство. Площите в съседство на провеждане на разрушителни операции трябва да бъдат защитени от повреди, наранявания, прахово и друго замърсяване в резултат на извършените работи.

3. Предпазване на улиците от замърсяване

ИЗПЪЛНИТЕЛЯТ трябва да вземе всички мерки за предотвратяване на замърсяването с кал и други отпадъци на улиците и пътищата, намиращи се в страни от строителната площадка и използвани за движение на автомобили и техника, свързани със строително - монтажните работи. Той следва да приложи ефективен контрол върху движението на използваните от него автомобили и техника, както и върху складирането на материали, отпадъци и други по пътищата, свързани с обслужването на строителството. ИЗПЪЛНИТЕЛЯТ е длъжен да отстрани всички складирани по тези пътища отпадъци и да почисти платното за движение на всички участъци, замърсени с кал и други отпадъци по негова вина, включително и измиването му с вода.

1. **Изисквания за безопасност**

Всички дейности на обекта се извършват в съответствие с приложимите национални нормативни изисквания, като ИЗПЪЛНИТЕЛЯТ е длъжен да представи Застраховка „Професионална отговорност“ за съответната категория строеж – **I група, V категория**, както и Застраховка „Трудова злополука”.

Работите ще се извършват при изключително строго съблюдаване на техниката на безопасност и охрана на труда, както и всички изисквания по НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

ВЪЗЛОЖИТЕЛЯТ и упълномощените държавни органи ще извършват планови и внезапни проверки за гарантиране безопасни условия на труд по отношение на:

* наличие на координатор по безопасност и здраве на обекта;
* наличие на обекта на инструкции за безопасност и здраве при работа съобразно действащите нормативи, инструктажни книги, начин на провеждане на инструктажите за безопасна работа;
* наличие на обекта и ползване на ЛПС - каски, колани, ръкавици, предпазни шлемове и др.;
* наличие на знаци и сигнализация на обекта, указващи посоки за движение и предупреждаващи за опасност (специално внимание следва да се обърне на сигнализацията, когато на обекта работят лица с нарушен слух).

На обекта да бъде въведена „Книга за инструктаж по безопасност и здраве при работа”, съгласно НАРЕДБА № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд. Изпълнителят следва да предвиди извършването на необходимия инструктаж по безопасност на труда на всички работещи на обекта.

Да се спазват всички изисквания при работата с електрически ток, да се използват подходящи гумирани кабели със съответните сечения и брой жила. Да се работи с изправни и заземени електроинструменти.

Да не се допускат за работа работници и служители, употребили алкохол, както и лица със смущения във вестибуларния апарат.

По време на строителството следва да се поддържат в изправност подходи до всяка точка на обекта за осигуряване на достъп на спешна медицинска помощ при необходимост, в случай на производствена авария, както и достъп на противопожарни автомобили.

В местата за почивка е необходимо да се оборудва пункт за пожарогасене и аптечка с пълен набор консумативи за оказване на първична медицинска помощ.

Всички работници и служители на обекта задължително да са снабдени с лични предпазни средства - работно облекло, обувки, ръкавици, каски и ако се налага - предпазни очила.

1. **Пожарна и аварийна безопасност**

Територията на строителната площадка се категоризира за ПАБ и се означава със знаци и сигнали по норматив. Поставят се табели с:

а) телефонен номер на Районната служба за ПБЗН;

б) адреси и телефон на местния Център за спешна медицинска помощ. Стриктно да се спазват условията за пожарна и аварийна безопасност съгласно проектната документация.

1. **Налична документация**

ВЪЗЛОЖИТЕЛЯТ предоставя на ИЗПЪЛНИТЕЛЯ всички документи, данни и информация, необходими за изпълнението на строително-монтажните работи.

1. **Организация на строителството**

Участникът да представи техническо предложение по образец.

Контрол на качеството на материалите за строителния процес:

По време на изпълнението на обекта ИЗПЪЛНИТЕЛЯТ е длъжен да влага само материали и изделия с доказано качество, придружени от сертификат за качество и/или декларация за съответствие и указания за прилагането им (на български език), и със съответната маркировка върху продукта съгласно Наредба №РД–02–20–1 от 05.02.2015год. за съществените изисквания към строежите и оценяване съответствието на строителните продукта (ДВ, бр.106 от 27.12.2006 г.)

**Изисквания за опазване на околната среда:**

Добитите отпадъци и некачествени материали по време на строителството, които не могат да бъдат вложени при ремонта на обекта, ще се извозват от ИЗПЪЛНИТЕЛЯ на определени от ВЪЗЛОЖИТЕЛЯ площадки.

ИЗПЪЛНИТЕЛЯТ е длъжен да използва за работа на обекта само изправни машини и транспортни средства и да полага всички грижи за поддържането им в изправност за недопускане на замърсяване, причинено от разпиляване на отпадъци или аварийни разливи на гориво-смазочни материали.

В случай на замърсяване, ИЗПЪЛНИТЕЛЯТ е длъжен за своя сметка да почисти замърсените участъци от строителната площадка, улиците и пътищата.

1. **Собственост**

Сградата е общинска собственост на община Искър.

1. **Приемане на изпълнените работи от Възложителя**

ВЪЗЛОЖИТЕЛЯТ, лично или чрез свой представител, приема за изпълнени тези видове работи, за които са съставени всички актове и протоколи съгласно Наредба №3 от 31.07.2003 год. за съставяне на актове и протоколи по време на строителството и за вложените материали са представени всички декларации съгласно НАРЕДБА № РД-02-20-1 от 5.02.2015 г. за условията и реда за влагане на строителни продукти в строежите на Република България.

Изготвил:

/инж. В. Костова/